
ŠAKIŲ RAJONO SAVIVALDYBĖS TARYBA

SPRENDIMAS

DĖL INTEGRALIOS PAGALBOS (DIENOS SOCIALINĖS GLOBOS IR SLAUGOS) PASLAUGŲ TEIKIMO ASMENS NAMUOSE TVARKOS APRAŠO TVIRTINIMO

2013 m. spalio 31 d. Nr. T-367
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 straipsnio 3 dalies 7 punktu  ir 4 dalimis, 18 straipsnio 1 dalimi, Socialinių paslaugų įstatymo (Žin., 2006, Nr. 17-589) 13 straipsnio 1 dalimi ir 4 dalies 8 punktu, Socialinės apsaugos ir darbo ministro 2006 m. balandžio 5 d. įsakymu Nr. A1-93 (Žin., 2006, Nr. 43-1570) patvirtinto Socialinių paslaugų katalogo 17 punktu, Sveikatos apsaugos ministro ir Socialinės apsaugos ir darbo ministro 2007 m. liepos 14 d. įsakymu Nr. V-558/A1-183 (Žin., 2007, Nr. 76-3029) patvirtinto Slaugos ir socialinių paslaugų bendro teikimo tvarkos aprašo 4 ir 5 punktais, Vyriausybės 2006 m. birželio 14 d. nutarimu Nr. 583 (Žin., 2006, Nr. 68-2510) patvirtinto Mokėjimo už socialines paslaugas tvarkos aprašo 29, 30, 31, 32 ir 33 punktais, Socialinės apsaugos ir darbo ministro 2012 m. liepos 20 d. įsakymu Nr. A1-353 (Žin., 2012, Nr. 89-4663) patvirtinta Integralios pagalbos plėtros programa bei 2013 m. gegužės 15 d. projekto Nr. VP1-1.1-SADM-14-V-01-012 „Integralios pagalbos namuose plėtra Šakių rajone“ finansavimo ir administravimo sutartimi, n u s p r e n d ž i a:

1. Patvirtinti Integralios pagalbos (dienos socialinės globos ir slaugos) paslaugų teikimo asmens namuose tvarkos aprašą (pridedama).

2. Pripažinti netekusiu galios rajono savivaldybės tarybos 2010 m. gruodžio 23 d. sprendimą Nr. T- 398 „Dėl dienos socialinės globos asmens namuose organizavimo ir teikimo laikinosios tvarkos aprašo tvirtinimo“.

